Mannheim

Die Universitätsschtadt Monnem iss mit baut 300.000 Oiwohna de dritt greeschd Schtadt vun Badden-Wuertemberg. Die ehemolische Residenzstadt (1720–1778) vun da Kurpfalz iss des wädschaftlischä un kuldurelä Zendrum vun da eiropäische Metropolregion Rhein-Neckar. Vun da Schweschterstadd Ludwischshafe (baut 164.000 Einwohner) is Monnem nur vum Rhoi gedrennd. Der Dialekt, wo ma' do schwetzt, iss'm Pennsilfaanische ziehmlich ähnlich.

Im Lorscher Kodex im Johr 766 is Monnem des erschdemol urkundlisch erwäänt worre, im Johr 1607 hod donn Monnem di Schdadtreschte kriegt, nochdem da Kurfärscht vun da Kurpalz (Fridrisch da IV.) di Friedrischburch baue hot losse. Des gitterförmisch Strossenedz is bis heit erhalde gebliwwe, deswesche heesd die a Quadradeschtadt.

Änische wischtische Erfindunge sin in Monnem gemacht worre. De Karl Drais hot 1817 de erschte Zweerad, de Carl Benz des erschte Audo im Johr 1886 un 1921 hot donn de Lanz a noch de Bulldog erfunne. 

Un donn is Monnem a noch de Schtadord vun de Burchestroß un a de Schtad- un Zielort vun de Bertha Benz Memorial Route, in Erinnerung an di erscht Audomobilfaat vun da Weld iwwer e längare Schdregg, vun Monem noch Pforze (Pforzheim) im Johr 1888 (104 km / 64 miles).

 Erfindunge aus Monnem 

 Gewebbgleecher 
 Schtadt Mannheim
 Bertha Benz Memorial Route